যোৱা ১৪ ডিচেম্বৰত ওদালগুৰিৰ খলিংদুৱাৰ অঞ্চলত বনৰীয়া গাহৰিৰ আক্ৰমণত এটি কেঁচুৱাৰ মৃত্যু হোৱাৰ লগতে এটি শিশু গুৰুতৰভাৱে আহত হৈছিল। এইবাৰ তাতকৈও এক ভয়ংকৰ ঘটনা সংঘটিত হৈছে বনগাহৰিৰ দ্বাৰা। জানিব পৰা মতে মানাহ ৰাষ্ট্ৰীয় উদ্যানৰ সমীপৰ ককিলাবাৰী ফাৰ্মত কালি আবেলি বনৰীয়া গাহৰিৰ আক্ৰমণত এগৰাকী মহিলা নিহত হয়। সূত্ৰটোৱে জনোৱা মতে মহিলাগৰাকীয়ে ককিলাবাৰীৰ কেন্দ্ৰীয় কৃষি পামৰ উল্টাইখুন্দা দাৰাপাৰত শাক বুটলি থকা অৱস্থাতে হঠাৎ মানাহ ৰাষ্ট্ৰীয় উদ্যানৰ পৰা ওলাই অহা এটা বনগাহৰিয়ে আক্ৰমণ কৰে। মহিলাগৰাকীৰ সৈতে তেওঁৰ ১০ বছৰীয়া নাতিনীজনীও আছিল। নাতিনীজনী যেনেতেনে দৌৰি সাৰে যদিও মহিলাগৰাকীক বনৰীয়া গাহৰিটোৱে আক্ৰমণ কৰি হত্যা কৰে আৰু শৰীৰ ছিন্ন-ভিন্ন কৰি পেলায়। নিহত মহিলাগৰাকীৰ নাম গংগা বড়ো আৰু তেওঁৰ ঘৰ বাক্সা জিলাৰ শিমলা থানাৰ অন্তৰ্গত বাৰগাঁৱত।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
